ठंड से कांपी राजधानी कांके का पारा 3.50
राजधानी सहित पूरा झारखंड भीषण ठंड की चपेट में है। पश्चिमोत्तर-दिशाओं से रही सर्द हवाओं ने ठिठुरन बढ़ा दी है। इससे आम जनजीवन प्रभावित है। पारा में भारी गिरावट दर्ज की गई है। रांची आैर आसपास के क्षेत्रों में शनिवार को रात का पारा गिरकर 5.3 डिग्री सेल्सियस पहुंच गया। जबकि दिन में अधिकतम तापमान 23.4 डिग्री सेल्सियस रिकॉर्ड किया गया।
वहीं कांके का पारा तेज गिरावट के साथ 3.2 डिग्री सेल्सियस पहुंच गया। मौसम विज्ञानियों के अनुसार मौसम में अभी ज्यादा बदलाव की उम्मीद नहीं है। हालांकि रविवार को दिन में धूप खिलने अधिकतम तापमान चढ़ने से कुछ राहत मिल सकती है। इधर, शनिवार को पूरे दिन आसमान साफ रहने से तापमान में हल्की वृद्धि दर्ज की गई। मौसम विज्ञान विभाग के अनुसार रविवार को भी ऐसी ही धूप रही तो तापमान में दो डिग्री तक वृद्धि हो सकती है।
राजधानी में कड़ाके की ठंड के साथ ही शनिवार को कांके इलाके में मौसम की सबसे सर्द रात रही। न्यूनतम तापमान 3.5 डिग्री सेल्सियस पहुंच गया। यह इस वर्ष का अब तक का न्यूनतम तापमान है। वहीं अधिकतम तापमान में भी गिरावट आई और इसका स्तर 17 डिग्री सेल्सियस पहुंच गया। बीएयू के वैज्ञानिकों के अनुसार आने वाले दिनों में पारा और गिरेगा। पिछले वर्ष 29 दिसंबर को कांके का पारा शून्य डिग्री पहुंच गया था। सीओ अनवर हुसैन ने बताया कि चौक पर अलाव की व्यवस्था की गई है।
रांची रेलवे स्टेशन में ठंड से बचने के लिए धूप सेंकते यात्री।
awa_Deva hin_Deva hin_Deva hin_Deva hin_Deva